CELEX: 62018TN0556
Language: sl
Date: 2018-09-19 00:00:00
Title: Zadeva T-556/18: Tožba, vložena 19. septembra 2018 – Sensient Colors Europe/Komisija

5.11.2018   
            
            
               SL
            
            
               Uradni list Evropske unije
            
            
               C 399/54
            
         
      Tožba, vložena 19. septembra 2018 – Sensient Colors Europe/Komisija
      (Zadeva T-556/18)
      (2018/C 399/69)
      Jezik postopka: nemščina
      
         Stranki
      
      
         Tožeča stranka: Sensient Colors Europe Gmbh (Geesthacht, Nemčija) (zastopniki: M. Hagenmeyer, D. Zechmeister in W. Berlit, odvetniki)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sklep tožeče stranke z dne 31. julija 2018 (DG Sante/E2/RP/amf(2018)4523972) o ugotovitvi neveljavnosti vloge za odobritev dajanja novega živila na trg v Uniji in posodobitev seznama Unije v skladu s členom 9 Uredbe (EU) 2015/2283 Evropskega parlamenta in Sveta (1) z opravilno številko NF 2018/0355 ter o koncu postopka obravnavanja vloge, razglasi za ničen; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      V utemeljitev tožbe je naveden en sam tožbeni razlog, s katerim tožeča stranka zatrjuje kršitev člena 6(1) in (5) Izvedbene uredbe Komisije (EU) 2017/2469 (2), ter člena 10(1) Uredbe 2015/2283 v povezavi z odstavkom 3 tega člena in členom 11(1) te uredbe ali v povezavi s členom 12(2) navedene uredbe.
      V zvezi s tem je med drugim navedeno, da naj bi tožena stranka napačno predpostavljala, da barvilni izvleček iz posušenih cvetov rastline clitoria ternatea, ki je predmet vloge, ne spada na področje uporabe Uredbe 2015/2283 in da je ta izvleček aditiv za živila v smislu člena 3(2)(a) Uredbe št. 1333/2008.
      
         (1)  Uredba (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljavitvi Uredbe (ES) št. 258/97 Evropskega parlamenta in Sveta ter Uredbe Komisije (ES) št. 1852/2001 (UL 2015, L 327, str. 1).
      
         (2)  Izvedbena uredba Komisije (EU) 2017/2469 z dne 20. decembra 2017 o določitvi upravnih in znanstvenih zahtev za vloge iz člena 10 Uredbe (EU) 2015/2283 Evropskega parlamenta in Sveta o novih živilih (UL 2017, L 351, str. 64).